مواصلات اور اطلاعاتی ٹیکنالوجی کی وزارت
بھارت انٹرنیشنل ٹیلی کمیونیکیشنز یونین  کونسل میں پھرسے منتخب ہونے کے لئے چناؤلڑے گا
محترمہ ایم ریواتھی کا نام ، ریڈیو ریگولیشن بورڈ  کے رکن کے لئے بھارت کے امیدوار کے طورپرتجویز کیاگیاہے
بھارت نے ، دنیا کو یہ احساس دلانے کے لئے کہ ایک مربوط معاشرے کے طورپر نیز آئی سی ٹی کے ساتھ ایس ڈی جیز 2030کے اصول کے لئے بھارت نے اپنے خوابوں کے خاکے کو ساجھا کیاہے:ڈبلیو ایس آئی ایس 2022میں جناب دیووسنہ چوہان
مواصلات کے مرکزی وزیرمملکت جناب دیووسنہ چوہان نے اطلاعاتی سماج کی عالمی سربراہ میٹنگ  2022کے دوران کہا :‘‘عزت مآب وزیراعظم جناب نریندرمودی جی کی قیادت میں ، بھارت عالمی طورپر ڈجیٹل کایاپلٹ کرنے ، اطلاعات اورمواصلات سے متعلق ٹیکنولوجیز کی ترقی اور استعمال میں مہارت حاصل کرنے میں پیش پیش رہاہے ۔ جناب دیووسنہ چوہان نے سوئٹزرلینڈ کے شہرجنیوا میں 31مئی سے 3جون 2022تک منعقد ہونے والی ڈبلیوایس آئی ایس 2022میں شرکت کرنے والے بھارتی وفد کی قیادت کی ۔بھارت ،آئی ٹی یو کونسل میں26-2023 تک کی مدت کے لئے پھرسے منتخب ہونے کے لئے چناؤلڑرہاہے۔بھارت ، 1869سے آئی ٹی یوکارکن رہاہے اور وہ یونین کے کاموں اورسرگرمیوں میں مسلسل شرکت کرتارہاہے ۔ اور عالمی برادری کے فائدے کے لئے ٹیلی کام /آئی سی ٹیز کی نمو اور ترقی میں ممکن حدتک تعاون کررہاہے ۔
بھارت کے ریڈیوریگولیشن بورڈز  کی امیدوار اور پھرسے منتخب ہونے کے لئے آئی ٹی یو کونسل میں بھارت کی امیدوار کے تعارف کے لئے ایک استقبالیہ تقریب سے خطاب کرتے ہوئے ، شری دیووسنہ چوہان نے کہا کہ بھارت نے ، دنیا کو یہ احساس دلانے کے لئے کہ ایک مربوط معاشرے کے طورپر نیز آئی سی ٹی کے ساتھ ایس ڈی جیز 2030کے اصول کے لئے بھارت نے اپنے خوابوں کے خاکے کو ساجھا کیاہے۔ تاکہ پائیدارترقیاتی اہداف 2030کی حصولیابی کی جاسکے ۔
آرآربی کی رکنیت کے لئے بھارت کے امیداوار کے طورپر محترمہ ایم ریواتھی کا نام تجویز کرتے ہوئے ، وزیرموصوف نے کہاکہ محترمہ ریواتھی پیشہ ورانہ مہارت ، قائدانہ صلاحیتوں مقررہ وقت میں اہم کام مکمل کرنے کے تئیں عہد بندی ، باضابطہ طورپر مسائل کو حل کرنے کی صلاحیت اور مبنی برشمولیت آئی سی ٹی کی ترقی کی غرض سے ضوابط وضع کرنے کا ایک وسیع تجربہ رکھتی ہیں ۔ جناب دیووسنہ چوہان نے آئی ٹی یوکے اہداف کوحقیقت کی شکل دینے میں تعاون کے تئیں بھارت کے عزم مصمم کا اعادہ کیااورشرکاء سے اپیل کی وہ آئی ٹی یو کونسل کے لئے بھارت کی امیدواری اور آرآربی کے لئے محترمہ ایم ریواتھی کی امیدواری کی حمایت کریں ۔
تقریب کے دوران وزیرموصوف نے مختلف اجلاس میں شرکت کی جن میں ڈجیٹل خامی کو دورکرنے ، خیروعافیت ، سبھی کی شمولیت اور لچک کے لئے آئی سی ٹی کے بارے میں وزارتی گول میز میٹنگ اورمصنوعی ذہانت  کے بارے میں اعلیٰ سطح کے مذاکرات شامل ہیں ۔
آئی سی ٹی اور مصنوعی ذہانت  سے متعلق اعلیٰ سطح کی میٹنگوں کے دوران ، جناب دیووسنہ چوہان شرکاء کو قابل بھروسہ آئی سی ٹی بنیادی ڈھانچے کی ترقی کے لئے بھارت کی جانب سے کی گئیں پہل قدمیوں اور مصنوعی ذہانت کی صلاحیت کو بروئے کارلانے کی غرض سے حکومت کے ذریعہ کی جارہی کو ششوں کے بارے میں بتایا۔
ڈبلیو ایس آئی ایس 2022کے موقع پر اجلاس سے الگ مواصلات کے مرکزی وزیرمملکت جناب دیووسنہ چوہان نے کئی دوطرفہ میٹنگیں کیں اور بہت سی اہم شخصیات اورعزت مآب مقتدرحضرات سے ملاقات کی ۔ جن میں آئی ٹی یو کے ڈپٹی سکریٹری میلکم جونسن ، ایران کے مواصلات اوراطلاعاتی ٹیکنولوجی کے وزیر جناب عیسی ٰ زارے پور ، جاپان کی پالیسی کوآرڈینیشن کے نائب وزیر جناب یوجی سساکی ، آئی ٹی یو کے سکریٹری جنرل جناب ہاؤلن ژہاؤ شامل ہیں ۔ وزیرموصوف نے انھیں دنیا کے سب سے بلندمجسمے ، مجسمہ اتحاد  کی مختصریادگارپیش کی ۔
آئی ٹی یو کے عزت مآب سکریٹری جنرل جناب ہاؤلن ژہاؤ نے آئی سی ٹی میں بھارت کے ذریعہ کی گئیں پہل قدمیوں کی تعریف کی ۔ ڈبلیو ایس آئی ایس
کے چیئرمین پروفیسر عیسی ٰعلی ابراہیم نے ایک کامیاب کیس کے طالعہ کے طورپر بھارت کو نمایاں کیا۔